นางปวรวรรณ กุลมงคล นายกสมาคมภัตตาคารไทย ซึ่งเป็นผู้ที่นำหม้อสแตนเลสและเจ้าหน้าที่กว่า 50 คนสวมชุดสีขาว มาปรุงพะโล้ที่ท้องสนามหลวง กล่าวว่า เจ้าหน้าที่จะปรุงพะโล้ในระบบฟู้ดเซฟตี้คือ เน้นเรื่องความสะอาดและปลอดภัยเป็นหลัก คาดว่าเสร็จงานนี้ประชาชนจะมีความเข้าใจต่อสถานการณ์ไข้หวัดนก และหันมารับประทานไก่และไข่กันมากขึ้น ซึ่งหม้อสแตนเลสใบใหญ่นี้ สมาคมภัตตาคารไทยเคยใช้ทำแกงเขียวหวานไก่ครั้งแรก และแกงมัสหมั่นไก่เมื่อปี 2542 รวมทั้งให้ชมรมร้านอาหารเชียงใหม่ยืมไปจัดงานมหกรรมอาหารเชียงใหม่ สามารถเลี้ยงคนได้ 5,000 คน